byKamillaBorg Flyvemaskiner - Noah anmelder - byKamillaBorg
Noah mener det er for længe siden han sidst har gæstet på bloggen og hvilken bedre lejlighed er der end på sin 5 års fødselsdag, når man har været til gallapremiere på den nye Disney tegnefilm “Flyvemaskiner” i 3D?
Noah grinede, vred sig i hænderne, heppede, holdt vejret og hujede og ligeså gjorde resten af børnene i biografen. Den sejeste film, var Noahs kommentar lige efter filmen og måtte efterfølgende tilføje, at det var ligesom vi selv fløj, og så havde de alle øjne som i Cars filmen ;) Historien minder om Cars, men det gør ikke noget, for det er stadig en sød historie, og man kommer til at holde af alle karaktererne. Eller næsten…..
J og jeg var virkelig underholdt og de samme følelser gik da også igennem os, som hos Noah. Måske dog ikke lige så udtryksfuldt. Den fedeste 3D oplevelse vi har haft, og det var som Noah beskrev ligesom vi fløj med og oplevede de samme loop som flyverne. Det var lige til at blive rundtosset af og lysten til at lukke øjnene ved næste loop var til at tage og føle på:) Vi har alle set 3D film før, men dette var bare så gennemført og livagtigt på en eller anden mærkelig tegnefilmsagtig måde. Den skal ses :)
Flyvemaskiner har premiere den 26. September og Noah kan på det sejeste anbefale alle at se filmen og han tager gerne med igen :)
Jane 22-09-2013 at 17:49 Svar
Jeg vil med næste gang ;-)
Kamilla 22-09-2013 at 21:26 Svar
Ja det kan jeg godt forstå – vi havde også en skøn tur ;)